Diari Oficial de la Generalitat Valenciana


Sumari del DOGV 2019, del 07-05-1993 (1993/827889)

ACORD de 3 de maig de 1993, del Govern Valencià, que aprova definitivament la modificació puntual número 1 del Pla General d'Ordenació Urbana de Paterna al carrer de València.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   2019

Data del DOGV
:   07-05-1993

Secció del DOGV
:   ALTRES DISPOSICIONS

Número del document
:   1993/827889


Data del document
:   03-05-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 3 de maig de 1993, del Govern Valencià, que aprova definitivament la modificació puntual número 1 del Pla General d'Ordenació Urbana de Paterna al carrer de València.  
El Govern Valencià, en la reunió del dia 3 de maig de 1993, va adoptar l'acord següent:  
Vist l?expedient relatiu a la modificació puntual número 1 del Pla General d'Ordenació Urbana de Paterna, sobre la rectificació del traçat del carrer de València.  
Antecedents de fet  
Primer  
L'Ajuntament de Paterna va aprovar inicialment l'expedient el dia 28 de novembre de 1991 i, després del període d'informació pública pertinent, en el qual no es van produir al·legacions, el va aprovar provisionalment el 28 de maig de 1992.  
Segon  
El projecte consta d'una memòria justificativa, d'annexos i de plànols d'informació i d'ordenació. Així mateix, hi ha en l?expedient informes favorables del Consell Metropolità de l?Horta de 9 de setembre de 1992, de la Comissió Territorial d'Urbanisme de València de 16 de desembre de 1992, del Conseller d'Obres Públiques, Urbanisme i Transports de 13 de gener de 1993 i del Consell d'Estat de 4 de març de 1993.  
Tercer  
La modificació puntual té com a finalitat «la rectificació del traçat del carrer de de València en el tram situat entre el carrer de Burjassot i el carrer de la Penya, per a minimitzar els efectes produïts per la seua obertura». Amb aquesta rectificació s'aconseguirà, igualment, «una millor articulació amb el nus d'enllaç amb el Distribuïdor Comarcal Nord», el qual ha estat realitzat per la Conselleria d'Obres Públiques, Urbanisme i Transports «en l'accés a Paterna a la banda nord de l'avinguda del Pafs Valencià, i s'hi prohibeix la incorporació des del carrer de València, per a d'aquesta forma no agreujar l'impacte que, sobre el trànsit que discorre per l'esmentada avinguda, tindrà aquest enllaç amb el distribuïdor».  
Quant a això, s'augmenta en 30 m2 la superfície de la ZV- U- IV- 31/148, de 3.650 m2 en l'actualitat, sense alterar-ne la zonificació; no obstant això, disminueix en 400 m2 la superfície de la ZV- U- IV- 31/149, de 5.400 m2 en l'actualitat.  
Aquesta modificació qualificada altera puntualment el contingut dels següents documents:  
1. Plànol número 378.220 de la sèrie 3 d'ordenació, on es modifica el traçat del carrer de València i la superfície de les zones verdes U- IV- 31/148 i U- IV- 31/149, que passen de tenir unes superfícies de 0,365 i 0,54 ha a 0,368 i 0,50 ha, respectivament.  
2. Pàgina 101 de la memòria en què es refereix a la columna corresponent al tipus d'actuacions «jardí local», programades per al primer quadrienni, on apareixen les superfícies de les zones verdes esmentades en el punt anterior, que seran substituïdes per les superfícies modificades.  
3. Pàgina 54 del programa d'actuació, on tomen a aparèixer les dues zones verdes esmentades en els apartats anteriors, i es modifica l?import de l'actuació d'aquesta manera:  
- Zona verda U- IV- 31/148: 49.670.680 pessetes.  
- Zona verda U- IV- 31/149: 46.603.938 pessetes.  
Fonaments de dret  
Primer  
Respecte al procediment, en el cas present s'han observat les prescripcions legalment establertes per a la tramitació. Certament, s'han complert els requisits previstos en l'article 128 del text refós de la Llei del Sòl i l'article 161.1 del Reglament de Planejament Urbanístic, i se subjecten a les mateixes normes que s'estableixen per a la formació dels plans d'ordenació urbana i que estan constituïdes pels articles 101 i següents de l'esmentada Llei del Sòl.  
Segon  
Quant al fons, tot i que la modificació projectada comporta una lleugera reducció de zones verdes, ha quedat acreditat durant la tramitació que Paterna és un municipi ben dotat d'aquestes (amb una proporció de 7,23 metres quadrats per habitant), i que la disminució esmentada no implica cap rebaixa que porte el coeficient indicat per davall del mínim previst en el text refós de la Llei del Sòl (5 metres quadrats per habitant, respecte de les zones verdes dels sistemes generals). La pèrdua resulta de poca importància (400 metres quadrats en una zona verda de 5.400), i resta mitigada per un augment de 30 metres quadrats en un àrea enjardinada pròxima (que passa així a ocupar 3.680 metres quadrats). A més, la disminució de zona verda s'opera en un lloc immediat al sòl no urbanitzable que envolta la població, segons es dedueix dels plànols, on la necessitat d'aquestes zones és sens dubte menor. D'acord amb la memòria del projecte, mitjançant l'alteració urbanística proposta s'aconseguirà una millora en les comunicacions locals, ja que s'ateny una més perfecta articulació dels carrers de Paterna amb un distribuïdor del trànsit, ja executat i en servei, a través d'un enllaç en forma de tirabuixó i un nus de trànsit important que està regulat mitjançant semàfors.  
Tercer  
Segons disposa l'article 129 del text refós de la Llei del Sòl, per a l'aprovació definitiva que comporte una distinta zonificació o ús urbanístic de les zones verdes o espais lliures previstos en el pla de Paterna, es competent el Govern Valencià, amb els informes favorables previs del Conseller d'Obres Públiques, Urbanisme i Transports i del Consell d'Estat.  
Vistos els preceptes legals esmentats i la resta de legislació aplicable, d'acord amb el Consell d'Estat i a proposta del Conseller d'Obres Públiques, Urbanisme i Transports, el Govern Valencià  
ACORDA  
Aprovar definitivament la modificació puntual número 1 del Pla General d'Ordenació Urbana de Paterna, relativa a la rectificació del traçat del carrer de València.  
Contra aquest acorda que posa fi a la via administrativa, procedeix interposar recurs contenciós administratiu, davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des del dia de la seua notificació o publicació.  
Amb caràcter previ a la interposició del recurs esmentat, serà requisit imprescindible que el recurrent ho comunique al Govern Valencià, de conformitat amb el que preveu l'article 57.2.f) de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això sense perjudici que hom puga interposar qualsevol altre recurs que estime oportú.  
València, 3 de maig de 1993.  
El Conseller Secretari del Govern Valencià,  
EMERIT BONO I MARTINEZ